cyanic-selkie/wikianc huggingface dataset:
פרשת ניימן השנייה
התנאים להגבלת הזכות להיבחר
(ג) הרשימה פועלת למימוש מטרותיה.
(ד) ההתמודדות בבחירות היא אמצעי למימוש המטרה או להגברת המעשה.
(ו) הראיות להתקיימותם של כל אלה צריך שיהיו משכנעות, ברורות וחד-משמעיות.
ההחלטה בעניין הפסילה של רשימת "כך" נוכח אמות המידה שלעיל
בית המשפט דחה את טענותיה של רשימת כך בדבר הטעמים לפסילתה.
בית המשפט דחה את טענתה הראשונה של רשימת "כך" בציינו שהמטרות והמעשים של הרשימה נבחנים על פי מהותם ותוכנם, ולא על פי המסגרת בה הם מבוצעים. הסתה נגד חלק מן האוכלוסייה האזרחית וקריאה לשלילת זכויותיה או הצעה בדבר הטלת איסור על יחסי קרבה כלשהם בין יהודים לבני עם אחר, קריאה להפליה לרעה של בני עם אחר בתחום הענישה הפלילית, מניעת הפניה שלהם בתלונותיהם לבית המשפט הגבוה לצדק, הבדלתם במקומות רחצה, שלילת זכויות סוציאליות ואיסור שירות בצבא תוך פגיעה ועלבון לאלו אשר כבר משרתים בו, כל אלה ודומים להם נושאים סממן מובהק של מעשה אנטי-דמוקרטי או של מעשה גזעני, גם אם הם כלולים במאמר בעיתון הרואה אור לפי רישיון כדין, או בהצעת חוק המוגשת לכנסת.
נוכח כל אלו בחן בית המשפט את מטרותיה ומעשיה של רשימת "כך". הוא קבע שמטרתה של הרשימה לשלול מחלק מאזרחי המדינה, אותו היא מאבחנת על-פי מוצאו הלאומי-האתני, את הזכות לבחור ולהיבחר ולמלא תפקיד ממלכתי כלשהו, היא פגיעה ברורה וחד-משמעית בנפשה של הדמוקרטיה, המושתתת על שוויון זכויות מדיניות בין אזרחי המדינה, ללא הבדל גזע, דת, לאום או מין. הוא קבע גם שליבוי היצרים השיטתי על יסוד לאומי-אתני המביא איבה ומדנים ומעמיק תהום, וקריאה לשלילה אלימה של זכויות, לביזוי שיטתי ומכוון של חלקי אוכלוסייה מוגדרים לפי יסוד לאומי-אתני, הם באופן ברור גזעניים.
נוכח כל האמור בית המשפט אישר את פסילתה של רשימת "כך" מלהשתתף בבחירות לכנסת השתים עשרה.
תנועת "כך"
החלטת בית המשפט סתמה את הגולל על השתתפותה של רשימת "כך" בבחירות לכנסת. ב-1990 נרצח מנהיג תנועת "כך" מאיר כהנא בניו יורק על ידי טרוריסט מוסלמי. לאחר מותו, התפלגה התנועה עקב מחלוקות על הנהגתה, ל"כך" ו"כהנא חי". שתי התנועות נפסלו מלהתמודד בבחירות לכנסת השלוש עשרה. ב-1994 הוכרזו שתי התנועות ארגוני טרור על פי הפקודה למניעת טרור ופעילותן הוכרזה בלתי חוקית. חלק מפעילי התנועה שבו למגרש הפוליטי במדינת ישראל במסגרות פוליטיות אחרות. הבולטים שבהם הם מיכאל בן ארי שנבחר לכנסת השמונה עשרה במסגרת רשימת האיחוד הלאומי, וברוך מרזל, אשר התמודד בבחירות לכנסת השש עשרה, שבע עשרה, תשע עשרה ולכנסת העשרים במסגרת רשימות שלא עברו את אחוז החסימה.
מקומה של "כך" בחברה הישראלית
לאחר פסילתה של "כך" מלהתמודד בבחירות ב-1988, היו שסברו שקולותיה הפוטנציאליים של רשימת "כך" יעברו למפלגות אחרות אשר תומכות בטרנספר של ערביי ישראל. בפועל, היעדרה של התנועה הביא לעליה משמעותית בכוחן של המפלגות החרדיות, במיוחד מפלגת ש"ס, בעיירות הפיתוח שהיו בסיס כוחה של "כך", בעוד שמפלגות הטרנספר לא התחזקו שם. פרופ' יואב פלד מעלה את ההשערה שיש קשר בין הדברים, כלומר שמצביעים פוטנציאליים של "כך" הצביעו עבור הרשימות החרדיות. לדבריו תפיסתה של "כך" את הזהות היהודית כבסיס הבלעדי לסולידריות חברתית, מצאה אוזן קשבת בקרב אוכלוסייה חרדית-מזרחית.
במחקר שנערך בשנת 2001 על ידי ד"ר עמי פדהצור ופרופ' דפנה קנטי-נסים נמצא שהתמיכה בעקרונות הכהניזם ואפילו במנהיגותו של כהנא ובמפלגתו גבוהה בעשרות אחוזים מכפי שהשתקפה בסקרים במחצית שנות השמונים, שנות פריחתה של מפלגתו. נתוני המחקר מאששים את המגמה העולה מן הספרות לגבי מאפייניהם של התומכים ברעיונות ימניים קיצוניים, בכך שבקרב אוכלוסיות המצויות בפריפריה החברתית-כלכלית ניתן לראות שיעורי תמיכה נרחבים למדי בהצהרות הכהניסטיות בכלל ובפרט באלה שעוסקות ביחסי מדינת ישראל ואזרחיה הערבים. המחקר מצביע על כך שהתמיכה ב"כך" בקרב המתנחלים ותושבי עיירות הפיתוח פחתה ממהלך השנים בהשוואה לתמיכה שזוכה אידאולוגיה זו בקרב המהגרים מחבר המדינות, כמו גם בקרב הציבור החרדי. עוד מצא המחקר, שאין במפת המפלגות ולו מפלגה אחת אשר תומכיה מסתייגים לחלוטין מהתמיכה בכהניזם.
השימוש בהלכת פרשת ניימן השנייה בפסיקה מאוחרת
בפרשת ניימן השנייה קבע בית המשפט אמות המידה לבדיקת מעשיה ומטרותיה של רשימה לעניין הגבלת זכותה להיבחר נוכח הטעמים שבחוק יסוד: הכנסת. אמות מידה אלו עסקו הן במשמעות המושגים "דמוקרטי" ו"גזענות", והן בעוצמת הפעילות ומידת הראיות הנדרשות על מנת לפסול רשימה מלהשתתף. אמות מידה אלו שמשו אותו לצורך ביקורת החלטות אחרות של ועדת הבחירות המרכזית. הראשונה מביניהן הייתה באותו יום עצמו שבו נתנה ההחלטה בפרשת ניימן השנייה, כאשר בית המשפט אישר, ברוב דעות, את השתתפותה של הרשימה המתקדמת לשלום, בקבעו שעל פי המבחנים המחמירים לפסילה שנקבעו בפרשת ניימן השנייה, אין מקום לפסילתה. פסקי דין נוספים שניתנו על בסיס פרשת ניימן השנייה היו פסילת החלטתה של וועדת הבחירות לפסול את השתתפותם של עזמי בשארה ואחמד טיבי בבחירות לכנסת השש עשרה, ואישור החלטתה לאשר את השתתפותו של ברוך מרזל באותן בחירות.
ישראל לשם
ישראל לשם (נולד ב-23 במרץ 1943) הוא תת-אלוף במילואים בצה"ל. בתפקידו האחרון בשירות הקבע בצה"ל שימש המבקר הצבאי במשרד מבקר מערכת הביטחון בדרגת תת-אלוף. לאחר פרישתו ניהל את מחוז הגליל של קופת החולים הכללית, היה ראש אגף בינוי ותשתיות במועצה אזורית משגב ומנכ"ל המועצה המקומית קריית טבעון.
ילדות בקיבוץ
הוריו של ישראל לשם נישאו בקיבוץ אשדות יעקב שבעמק הירדן. הפילוג בתנועה הקיבוצית, החל בקיבוץ אשדות יעקב והמשפחה עברה לקיבוץ החדש שקם, אשדות יעקב מאוחד.
ישראל נולד בתל אביב אך בגר והתחנך בקיבוץ. היה תלמיד מצטיין, שיחק כדורסל בנבחרות הנוער והבוגרים שזכו להישגים ברמה הארצית. ניגן בכינור וגם בתזמורת בני הקיבוצים עד גיוסו. התנדב לשירות בחיל הים, בעקבות מכתב הזמנה אישי משלמה אראל מפקד חיל הים, שהדגיש כי מוקמת יחידה חדשה, שייטת הצוללות, שזקוקה למתנדבים.
שירות בצוללות
מיד לאחר הטירונות התנדב לשם למחזור הראשון של קורס צוללן ב-1960. המיון לצוללות היה בחיתוליו ולכן נדרשו חניכי הקורס למסע בן 4 ימים מראש הנקרה ועד אשקלון. רק מעטים סיימו את המסע. כיום מתבסס המיון על שיטות מודרניות יותר. לקראת יציאה לאימון היחלצות מצוללת בבסיס הצוללות בפורטסמות' נדרשו חניכי הקורס, בהנחיית שר הביטחון, דוד בן-גוריון, לעברת את שם המשפחה שלהם. כך הפך שמו מפינקלשטיין ללשם, המוזכרת בתנ"ך כאחת מאבני החושן. בגמר הקורס הוצב בתפקיד חשוב יחסית של מפעיל סונר, מכשיר השמע האלקטרוני המאפשר לצוללת לזהות כלי שיט וסוגי הנעה בעודה "עיוורת" מתחת למים. באותם הימים אמינות הזיהוי הייתה תלויה ביכולת השמיעה והריכוז של המפעיל. לשם הוצב בצוללת הראשונה אח"י תנין, שהייתה תחת פיקודו של יוסף דרור המפקד הראשון של שייטת הצוללות.
שנה מאוחר יותר נשלח לקורס חובלים מחזור י', אותו סיים כחניך מצטיין, וחזר לאח"י תנין כקצין סיפון. ב-1964 נשלח לקורס קציני צוללות בצי הבריטי ואף הפליג כחצי שנה בצוללת הבריטית אה"מ אודין (Odin). צוללת זו הייתה חדישה יותר מאח"י תנין וגם מהצוללות מסדרת T שהחיל עמד לרכוש.
לקראת תום השיפוץ אוישה "תנין" בצוות בפיקודו של זאב אלמוג (אברוצקי) ולשם מונה לקצין הגנ"ק (גילוי, ניווט וקשר). בתפקיד זה היה אחראי על מערכות אלה ועל מפעיליהן.
ב-1965, לאחר נישואיו לליאורה, יצא עמה לפורטסמות' שבאנגליה, לרכש הצוללות מסדרת T ולצורך כך עזב את הקיבוץ. לשם היה מיועד להתקדם לתפקיד קצין טורפדו באח"י לויתן. אולם לאור בעיות הניווט הצפויות בגלל גאות וזרמים והצורך בקשר עם הצי הבריטי, נעתר לבקשת אלמוג, להמשיך בתפקיד קצין ניווט בצוללת.
אח"י לויתן סיימה את השיפוץ במספנת פורטסמות' ויצאה לפסליין שבסקוטלנד לניסויי ים ואימון היבנות. הלוויתן לא הספיקה להשלים אימוני היבנות. ומיד עם תום ניסויי הים, מיהרה להפליג ארצה. המגמה הייתה להספיק להשתתף במלחמת ששת הימים. הלוויתן שטה את כל הדרך על פני הים, אך הגיעה לאחר שוך הקרבות. אחרי תקופת הפלגות בצוללות, נשלח לשם שוב לאנגליה, הפעם לקורס סגני מפקדי צוללות, שארך 4 חודשים. הקורס התבסס בנמל רוטסי סקוטלנד ולקחו בו חלק גם גדי מנור מחיל הים וכן מספר קצינים בריטיים. הקורס עסק בנושאי ביטחון צלילה, עקרונות ההתקפה והרבה תרגילי תקיפה בסימולטור.
בתחילת 1968 טבעה הצוללת דקר. האסון היה מכה קשה לשייטת הצוללות וגרם צער רב על אובדן חברים רבים. בערב חג הפסח נפל, אחיו של לשם, שהיה לוחם בחטיבת גולני בהפגזה ירדנית על מוצבי צה"ל בעמק הירדן. זו הייתה שנה קשה ולשם התחבט לגבי המשך שירותו. ההחלטה הייתה - דווקא להמשיך ולשרת.
בעת מלחמת ההתשה (1970) נשלח לשם לניסוי מבצעי ליד תעלת סואץ. הרכב המשוריין בו נסע עלה על מוקש ולשם נפצע קשה. עקב תקופת השיקום הארוכה נאלץ לשם לעבור את קורס מפקדי הצוללות שנערך לראשונה בישראל (במקום באנגליה). בפיקודו של רס"ן גדעון רז, מפקד הדולפין. בבחינה לקח חלק גם מפקד שייטת הצוללות, אברהם דרור (איבן). כדי לחזק את הידע והניסיון, עבר לשם קורס סגני מפקדים נוסף באנגליה.
לאחר הסמכתו הוצב כמפקד אח"י דולפין. מאחר שהלוויתן הייתה בתקופת אחזקה רוב הנטל נפל על הדולפין והייתה זו תקופה עמוסה כשהצוות זוכה להישגים רבים במבצעים, אימונים ותחרויות צהליות כ"פרס המשק”. הושם דגש על מורל וגיבוש הצוות וכן בלחץ על מטה חיל הים, לתכנן ולבצע פעילות מבצעית. גם כדי לשכנע באמינות ויכולות הצוללת וכך לבטל את הטראומה מאובדן הדקר.
בקיץ 1972, לאחר השלמת תקופת פיקוד, יצא לשם להפלגה על מכלית גדולה (470,000 טון), "ג'מבו פיוניר". ההפלגה מאילת לאי שרג במפרץ הפרסי, כאחראי אבטחה, למשך חודש. נערכה בדיקה מקפת בנושא האבטחה, כולל הוצאת נוהל חדש שהוגש לאישור משרד התחבורה.
פיקוד על שייטת הצוללות
עם פרוץ מלחמת יום הכיפורים היו צוללות ה-T בתקופת אחזקה. לשם הוצב לפיקוד על אוניית הסוחר חנה. האונייה שהתה במרכז הים התיכון ושמשה כאונית-אם לספינות הטילים שליוו את אוניות הרכש. כן פיקד על מספר מבצעי דבורים בים התיכון.
אחרי המלחמה זכה לדרגת סא"ל בקיצור פז"מ ויצא בשליחות לביקור בצי הדרום אפריקאי, לתיאום הפלגות לקבוצות צוללנים על מנת לשמר את ניסיון הצוללנות בתקופת המעבר. מאותה סיבה הפליג בצוללות הצי הגרמני הדומות לצוללות הגל, למשך כחודש. הפלגות אלה תרמו לכתיבת הוראות ההפעלה והוראות הקבע של צוללות "גל". כראש צוות אפיון מחשב הירי החדש, יצא למספנת ויקרס להציג את המחשב ולסכם על דרך בדיקתו והאימון בו לצוות ההתקפה.
ב-1975 יצא עם משפחתו למספנת ויקרס, סקוטלנד, ללוות את בניית צוללות הגל כמפקד השייטת ומפקד אח"י גל. לאחר השלמת ניסויי הים בסקוטלנד בצוללת אב-טיפוס, שנתנה תחושה של "טייס ניסוי", השלימה הצוללת את אימוני ההיבנות וחזרה לנמל פורטסמות' להתארגן לקראת ההפלגה ארצה. מזג האוויר היה סוער אך הוחלט לצאת לדרך מחשש שהאנגלים ימנעו את יציאתה מסיבות פוליטיות. במעבר במפרץ ביסקאיה נתקלה הצוללת בים קשה במיוחד ועלו מחשבות להיכנס לנמל ברסט בצרפת שנקבע בתכנון כנמל חירום. חבולה נכנסה הגל לבסוף למנוחה בנמל גיברלטר ונאלצה להשאיר בחוף את טבח הצוללת שסבל קשה מהסערה. עם הכניסה לנמל הוזמן לשם לישיבת ממשלה כאקט של אירוח מכובד. רוב שרי ממשלת גיברלטר היו אז יהודים.
בהגיע הצוללת לישראל רצה פיקוד חיל הים כי אח"י גל תהפוך לצוללת מבצעית מהר ככל שניתן וכך היא יצאה, קרוב למועד הגעתה, לתרגיל צילום חוף במזג אוויר סוער. במהלך הביצוע נחבטה הצוללת בקרקע וניזוקה. לשם הוחלף על ידי גדעון רז, שהיה קודמו בתפקיד מש"ט 7, והוצב כראש ענף מבצעים בחיל הים.
תפקידים אחרים
ב-1977 הוצב לשם לתפקיד ראש ענף מבצעים במטה חיל הים ועסק בתכנון של פעילות מבצעית אינטנסיבית, בעיקר נגד המחבלים בלבנון. התכנון החל על פי הנחית אג"מ מבצעים והמשיך ביחידה המבצעת, כדי לקצר לוח זמנים לביצוע. בהמשך אושר התכנון על ידי מפקד חיל הים ואחריו על ידי הרמטכ"ל ושר הביטחון. נציג הענף השתתף בתדרוך האחרון למבצעים, עקב אחרי המבצע ולקח חלק בתחקיר. מדור היסטוריה של החיל היה כפוף לענף מבצעים, וכדי לשמר את המורשת דאגו בענף להפוך את רוב תיקי המבצעים לתיקי מורשת, במגמה ללמד אותם בקורס חובלים לאחר אישור ביטחון שדה.
עם סיום התפקיד יצא לשם לאוניברסיטת חיפה להשלים תואר ראשון שאותו סיים בהצטיינות ובגמר הלימודים הועלה לדרגת אל"ם כמפקד זרוע ים במכללה הבין-זרועית לפיקוד ולמטה. תחת ידו למדו הקצינים עבודת מטה ומנהיגות בים. הושם דגש על כושר ביטוי בכתב ובעל פה ולמדו לימודים אקדמיים. לשם יזם קורס מקוצר במכללה הבין-זרועית לפיקוד ולמטה קצר לקציני החיל תומכי הלחימה.
בנוסף לתפקידו היה נציג חיל הים בוועדת השלום עם מצרים וצבר שעות רבות באל עריש, אלכסנדריה וקהיר בתיאום הפלגות סטי"לים בתעלת סואץ, חיפושי נעדרים וחיפושי הצוללת דקר. באחד הביקורים במועדון הקצינים בקהיר שהה עם שר ההגנה המצרי- כאמל חסן עלי. עם החתימה על חוזה השלום הוזמן הצוות על ידי אנואר סאדאת לביקור של שבוע במצרים.
בשנת 1981 הוצב כסגנו של אברהם בן שושן בבסיס חיפה ויחד לקחו חלק במלחמת שלום הגליל שבה היה לבסיס חלק נכבד בפעילות לאורך חופי לבנון. כולל היערכות להגנת החוף על ידי פרישת מוצבים ותחנות מכ"ם למניעת חדירת מחבלים.
לבקשת מבקר מערכת הביטחון, אלוף (מיל') מאיר זורע, הוצב לשם ביחידתו כמבקר יחידות צה"ל. בהמשך התמנה למבקר הצבאי, בדרגת תת-אלוף.
לשם פרש לגמלאות ב-1991 וכיום ממשיך לשרת במילואים בצוות מבדקי הערכה לקצינים בכירים ובהרצאות מורשת בשייטת הצוללות ובחיל הים.
משפחה
ב-1965 התחתן עם ליאורה שאותה הכיר בקיבוץ. ליאורה שעלתה מפולין ב-1958 התחנכה באשדות יעקב. מאחר שאספת הקיבוץ לא אישרה את הארכת שירות הקבע לטובת היציאה לאנגליה לרכש צוללות ה-T, עזבה משפחת לשם את הקיבוץ לקריית ים. באותה השנה יצאה המשפחה לפורטסמות' שבאנגליה במשלחת הרכש. באנגליה נולד הבן הבכור זיו שבהמשך שירת כקצין בצוללות. ב-1969 נולד הבן השני, שחר שגם הוא שירת בחיל הים. בשנת 1971 עברה המשפחה לגור בקריית טבעון.
חיים אזרחיים
עם פרישתו ב-1991 החל לשם בתפקיד מנהל מחוז הגליל בקופת חולים הכללית, תפקיד אותו מילא חמש שנים.
בשנים 1997–2002 כיהן כמנכ"ל המועצה המקומית קריית טבעון, יישוב מגוריו.
לשם משרת בהתנדבות במרכז ההנצחה בטבעון, תחילה כחבר הנהלה ובהמשך כיו"ר. מוסיף לשיר כל השנים בחבורת הזמר המקומית ובמועדוני זמר באזור.
השכלה ולימודים
לאחר השלמת הדוקטורט המשיך לשם להרצות באוניברסיטה, בעיקר לקורס חובלים של חיל הים, במהלך לימודיהם האקדמיים על תולדות ההעפלה וחיל הים, וכן במכללות אזוריות ומועדוני גמלאים.
השתתפות בפרסומים
Military Technology, Vol 14 ,Issue 10 ,1990, Programmes: A Status Report, P79-98
קנוד ברטלס
קנוד ברטלס (בדנית: Knud Bartels; נולד ב-8 באפריל 1952) הוא גנרל דני בדימוס, אשר שימש כראש ההגנה (מקביל לרמטכ"ל) של צבא דנמרק בין השנים 2009–2012 ולאחר מכן כיושב ראש הוועדה הצבאית של נאט"ו בין השנים 2012–2015.
ביוגרפיה
ברטלס נולד בקופנהגן ב-8 באפריל 1952 וב-1972 התגייס לצבא דנמרק. ב-2001 הועלה לדרגת גנרל מאיור וב-2006 הועלה לדרגת גנרל לוטננט ומונה לנציג דנמרק בוועדה הצבאית של נאט"ו. ב-4 באוקטובר 2009 נאלץ ראש ההגנה טים ירנסן להתפטר מתפקידו בעקבות הסערה שעורר פרסום ספרו של תומאס ראתסאק, וברטלס נקרא למלא את תפקידו. ב-2 בנובמבר 2012 פרש ברטלס מהתפקיד בעקבות מינוי ליושב ראש הוועדה הצבאית של נאט"ו במקום וולטר גאסקין. ביורן ביסרופ נקרא למלא את מקומו באופן זמני עד שפיטר ברטרם נכנס לתפקיד באופן קבוע. ב-26 ביוני 2015 הוא פרש מהצבא וכיום משמש כמרצה במכללת ההגנה הדנית.
הדרבי של בלגרד
הדרבי מתאפיין ביריבות בין המועדונים לא רק בתחום הכדורגל אלא גם בכדורסל ובכדוריד ובתחומים אחרים שהקבוצות מתחרות זו בזו. הדרבי החל זמן קצר לאחר הקמת הקבוצות בשנת 1945 ושליטתן הכמעט בלעדית על הליגה הסרבית.
תוצאות ראש בראש
157 משחקים רשמיים שוחקו עד היום בין הקבוצות במסגרת ליגת העל הסרבית. עד עונת 1963/64 כל משחקי הדרבי שוחקו באצטדיון פרטיזן.
ז'מרינקה
ז'מרינקה (אוקראינית: Жмеринка; יידיש: זשמערינקאַ) היא עיר במחוז ויניצה אוקראינה.
היסטוריה
האזכור הראשון של העיר מתייחס למאה ה-18. ב-1903 ז'מרינקה קיבלה מעמד של עיר.
יהודי ז'מרינקה
ערב מלחמת העולם השנייה חיו בז'מרינקה 4,630 יהודים שהיוו כחמישית מכלל האוכלוסייה של העיר.
העיר שוחררה על ידי הצבא האדום ב־20 במרץ 1944.
מתחם אנרג'י
פעילות
מתחם אנרג'י הוא חלק מתוכנית הבניין העירונית שמספרה חד/1300. המתחם נבנה על אדמות אגרובנק, בשטח שבין תחנת הרכבת חדרה – מערב לכביש 2 וגבעת אולגה, ודרומית לשכונת וויצמן במערב העיר חדרה. בניית המתחם החלה בשנת 2015 והשלב הראשון במתחם שהוא המרכז המסחרי "מול החוף וילג'" הסתיים ב-2018.
המתחם כולל מרכז קניות גדול הכולל כשלוש קומות ובעתיד יכלול ארבעה מגדלי משרדים.
בניית מגדלי המשרדים החלה בשנת 2019. נכון לפברואר 2020 ייתכן ובניית מגדלי המשרדים הוקפאה.
מול החוף וילג'
מול החוף וילג' הוא החלק המסחרי של המתחם וכעת החלק היחיד במתחם שנפתח ובנייתו הסתיימה באופן חלקי. המרכז המסחרי כולל מעל ל-100 חניות בשתי קומות מסחריות, בריכת גלישה, ומתחם מזון הפתוח עד השעות הקטנות של הלילה. חניון המתחם כולל כ-1600 מקומות חנייה בשלושה מפלסים. המרכז המסחרי אינו פתוח בשבת ונמתחה ביקורת על כך מטעם הציבור החילוני בעיר.
נגישות
בנובמבר 2019 החל לפעול במתחם חניון חנה וסע הכולל קו אוטובוס בתדירות גבוהה לתל אביב. בנוסף החלו מספר קווי אוטובוס מתל אביב ונתניה לעצור בסמוך למתחם בכיוון צפונה בלבד. בפברואר 2020 נוסף קו אוטובוס פנימי נוסף אשר עובר בסמוך למתחם בשעות העומס.
בשנת 2021 נבנה גשר להולכי רגל שיקשר את המתחם אל תחנת הרכבת.
בני יוסף
רשת בני יוסף - מעיין החינוך התורני היא רשת בתי ספר, תלמודי תורה, וגני ילדים שהוקמה בישראל על ידי תנועת ש"ס ב-1984. הרשת פועלת במסלול החינוך המוכר שאינו רשמי, בדומה לרשת החינוך העצמאי. יו"ר הרשת הוא הרב משה מאיה, המנכ"ל הוא הרב אבנר עמר.
בסוף שנת 1991 קיבלה הרשת הכרה כזרם חינוכי. בשנת 2017 לומדים בה 51,500 תלמידים ב-230 מוסדות. ההכנסות ב-2009 הסתכמו ב-359.3 מיליון שקל.
שם
שמה הרשמי של הרשת היה "מרכז מעיין החינוך התורני בארץ ישראל". רבים כינו אותה בשם "אל המעיין" - שמה של תנועה נפרדת. במהלך הלווית הרב עובדיה יוסף הוכרז כי שם הרשת יקרא על שמו, ובשנת 2015 מותגה הרשת כ"בני יוסף".
רקע
עד להקמת מעיין החינוך התורני, הייתה בית יעקב הרשת היחידה של החינוך העצמאי שפעלה בקרב הציבור החרדי-ספרדי. אופי החינוך בה היה בסגנון "חרדי ליטאי", ועלו טענות על קיפוח על רקע עדתי.
את הקמת מעיין החינוך יזם הרב בן ציון אבא שאול בשנת תשמ"ד. הוא והרב יהודה צדקה רתמו את הרב שאול קצין והושגה תרומה לצורך הקמת 10 תלמודי תורה. בין חברי ההנהלה היו הרב יהודה כהן, הרב יעקב יוסף והרב אליהו אבא שאול. בתשמ"ה הוכפל מספר המוסדות. הרב אבא שאול נסע לגייס תרומות במקסיקו, בפרט אצל אדמונד ספרא.
עקב קשיים באחזקת המוסדות ניסה הארגון לחבור לרשת החינוך העצמאי, ולאחר לחצים נאות יצחק נבון, אז שר הדתות, להסדיר את מעמד הרשת כגוף נפרד תחת השם "מעין החינוך התורני"..
בכ"ב סיון תשמ"ז חבר הארגון באופן רשמי לתנועת ש"ס. הרב עובדיה יוסף מונה כחבר שלישי בנשיאות הרשת, ואריה דרעי מונה לנציג מטעמו.
שמואל דב שפירא
קורות חיים
למד בישיבת בני עקיבא פרחי אהרון בקריית שמואל. שירת בנח"ל במסגרת גרעין "גלבוע מושבי". היה קומונר בתנועת הנוער בני עקיבא במירון ובכפר הרא"ה שם גם פגש את אשתו, נאוה בת כפר הרא"ה (חיבת ציון).
בני יוסף
רקע
תוכן הלימודים ברשת דומה לזה שבחינוך העצמאי. נוסח התפילה וההלכות הנלמדות הן בהתאם לנוסח ולפסקים של הרב עובדיה יוסף. המורות חובשות מטפחת (ולא פאה).
שמואל דב שפירא
קורות חיים
בהמשך שירת כנחלאי בניר עציון וברמת מגשימים ברמת הגולן. לאחר השירות, למד שמונה שנים בישיבת "מרכז הרב" שם ינק את תורתו מפי רבני הישיבה, ובעיקר הרב צבי יהודה קוק, והרב צבי טאו.
במסגרת הלימודים גם השתתף במכון הלכה ברורה שליד הישיבה, והיה שותף בכתיבת מסכתות סנהדרין ופסחים. במקביל למד מספר שנים בכולל "מרץ" במבשרת ירושלים שם גם קיבל תעודת הוראה.
בני יוסף
במאה ה-21
ב-2002 הוחלט מטעם הממשלה שיוצמד לרשת חשב מטעם משרד האוצר. אולם למרות זה נקלעה הרשת לחובות וקשיים כספיים. לאחר ביסוסה של הרשת, הצטרפו אליה כמה בתי ספר, כגון תלמוד תורה איתרי, ורשת בתי הספר אור אבנר של לב לבייב.
שמואל דב שפירא
קורות חיים
לאחר הלימודים בירושלים עלה לגולן למושב "קשת" ללמוד בכולל המקומי בראשות הרב שלמה גורן והרב שלמה אבינר במשך ארבע שנים תשל"ט עד תשמ"ב, ולהיות חלק מהפעילות הרוחנית של המושב.
רב מושב הזורעים
הוסמך לרבנות על ידי הרבנות הראשית לישראל בראשות הרב שלמה גורן, ובגיל 32 נבחר לכהן כרב המושב "הזורעים" בגליל התחתון. שם כיהן במשך 15 שנים, בין השנים תשמ"ג עד תשנ"ז 1982 – 1997.
בני יוסף
במאה ה-21
נכון ל-2012, רשת גני הילדים כללה כ-300 גנים ובהם כ-13,000 תלמידים. גני הילדים של הרשת מאופיינים בכיתות קטנות ובמספר גבוה יחסית של אנשי סגל, וכן בשכר לימוד נמוך יחסית. על רקע זה נקלעה הרשת לגירעון, ובשנת 2012 זכתה למענק ממשלתי בסך 18 מיליון ש"ח, מעבר לתקצוב השוטף בסך 85 מיליון ש"ח. במקביל הוחלט על סגירת גני ילדים קטנים וצמצום מספר המשרות.
שמואל דב שפירא
רב מושב הזורעים
היה פעיל בכל תחומי החיים במושב, הן במישור הרוחני והן במישור החברתי.
בשנים אלו, פיתח את "משניגון" – שיטת לימוד משניות בניגון לזיכרון ושינון – והפיק קלטות לשתי מסכתות בשיטה זו –
בני יוסף
במאה ה-21
לרשת ישנם בתי ספר לבנים ולבנות בנפרד. נכון ל-2017 קיימים כ-230 בתי ספר ברחבי הארץ. 27,509 תלמידים, ו- 24,061 תלמידות. בשנת 2016 היו ברשת כ-8,000 עובדים.
שמואל דב שפירא
רב מושב הזורעים
מסכת ברכות ופרקי אבות.
בני יוסף
במאה ה-21
ב-11 באוקטובר 2018, במלאת חמש שנים לפטירת הרב עובדיה יוסף, נערך כינוס ארצי של כלל תלמידי הרשת.
שמואל דב שפירא
רב מושב הזורעים
במשך השנים הקלטות הפכו לדיסקים, וכיום ניתן לשמוע את מסכת אבות ביוטיוב לפרק ראשון וכן לשאר הפרקים.
בני יוסף
תקנות מיוחדות
ברשת ישנן תקנות מיוחדות אשר לא מצויות גם בבתי הספר בית יעקב של הציבור החרדי, לדוגמה:
שמואל דב שפירא
רב היישוב כוכב יאיר
בשנת תשנ"ח 1998 עבר לכוכב יאיר ונבחר כרב המקומי, ומשמש מאז כרב היישוב שאחר כך התאחד עם צור יגאל. במשך השנים מעביר הרב שיעורים רבים, בתחומי התלמוד, ההלכה ומחשבת ישראל לציבורים שונים ביישוב.
פרסומים
בשנים אלו הוציא שני ספרים "אור כוכב" המהווים סיכום של עלוני המועצה הדתית היוצאים בכל שתי שבתות בתפוצה פנימית בכוכב יאיר.
כל ספר כולל שני חלקים:
בשנת תשע"א ניסח והוציא לאור בכוכב יאיר צור יגאל - "סליחות ארץ ישראל" – סליחות עם דגש על פיוטים מובנים, התייחסות לתקופת הגאולה, ושילוב עם פיוטים בנוסח יהודי המזרח.
כעבור מספר שנים, בשנת תשע"ה הוציא מהדורה חדשה יחד עם הרב אבי גיסר רב היישוב עפרה, ובייעוץ של הרב יהודה זולדן. מהדורה זו התקבלה על ידי מועצת רבני צהר, ואומצה על ידי הארגון. כיום יש מספר הולך וגדל של בתי כנסת המתפללים בנוסח זה.
פעילות נוספת
במסגרת רבני צהר מונה הרב שפירא לראש "בית ההוראה" של הארגון. בתפקידו זה הוא מפעיל קו טלפוני יומי לשאלות, ותשובות לאתר ynet במדור יהדות. במשך השנים פורסמו במדור זה מאות תשובות בנושאים שונים, המהוות בסיס לשאלות נוספות של קוראים רבים.
דן סגל
הרב דן זאב סגל (נולד ב-1938, ה'תרצ"ח; מכונה: רֶבּ דָּן), הוא בעל מוסר ליטאי בולט.
קורות חייו
נולד לר' אשר מרדכי סגל, למשפחה דתית מודרנית, בשכונת שערי חסד שבירושלים. למד בישיבת חורב, בישיבת קול תורה אצל הרב שלמה זלמן אוירבך, ואחר כך בישיבת פוניבז' שבה התקרב למשגיח הרב יחזקאל לוינשטיין ולראש הישיבה הרב שמואל רוזובסקי ובכולל פוניבז' שם היה לתלמידו ומקורבו של ראש הכולל הרב אהרן יהודה לייב שטינמן. כמו כן היה מקורבו של הרב יעקב ישראל קניבסקי, "הסטייפלר".
שימש כר"מ בישיבת תפארת נתניה שבנתניה, בישיבת בית אליהו שבגני תקוה (שמאז עברה לעיר אלעד) ובישיבת תושיה שבתפרח, בה מונה בהמשך למשגיח.
מתגורר לסירוגין בשכונת גבעת משה בירושלים ובשכונת בורו פארק בניו יורק, בשתי השכונות הוא מתפלל במניין מיוחד בבית כנסת שבו הוא מכהן כרב, ונוסח התפילה בהם כולל ניגונים רבים שהלחין בעצמו.
נחשב לתלמיד מובהק של המשגיח הרב יחזקאל לוינשטיין וברוב שיחותיו מזכיר דברים בשמו.
נחשב כתומך במפלגת דגל התורה, ומורה לתלמידיו ובני ביתו להצביע לה בבחירות, אך הוא עצמו נמנע מלהצביע וזאת על פי היתר מיוחד שקיבל מהרב שך והסטייפלר.
היה חברותא בנגלה ובנסתר של חברו מילדות, הרב שמואל אוירבך. רואה חשיבות רבה בהשכנת שלום בין המחנות במחלוקת בציבור הליטאי, ולשם כך נפגש כמה פעמים עם הרב שטיינמן.
אחיו היה העיתונאי ישראל סגל שנפטר ב-2007. המשפחה החרימה את הלווייתו, ולפי הוראתו של הפוסק החרדי הרב יוסף שלום אלישיב לא ישבה שבעה.
הרב סגל הלחין ניגונים רבים, אחד המוכרים ביותר הוא על המילים "טאטאל'ע קום שויין א היים [אבא בא כבר הביתה ]", והוא בוצע על ידי רבים מהזמרים החרדיים.
עוסמאן בוכארי
עוסמאן בוכארי (באנגלית: Osman Bukari; נולד ב-13 בדצמבר 1998 באקרה שבגאנה) הוא כדורגלן גנאי המשחק בעמדת קשר הכנף בקבוצת הכוכב האדום בלגרד מליגת העל הסרבית, ובנבחרת גאנה.
קריירת מועדונים
בוכארי החל את הקריירה המקצוענית שלו בא.ס. טרנצ'ין מליגת העל הסלובקית.
ב-4 בספטמבר 2020 חתם על חוזה לשלוש עונות בגנט מליגת העל הבלגית.
ב-21 ביוני 2022 חתם בהכוכב האדום בלגרד.
קריירה בינלאומית
ב-25 במרץ 2021 ערך בוכארי את הופעת הבכורה שלו בנבחרת גאנה, בתיקו 1-1 נגד נבחרת דרום אפריקה במסגרת מוקדמות גביע אפריקה לאומות 2021.
נכלל בסגל נבחרת גאנה לטורניר מונדיאל 2022.
גדעון מנסה
גדעון מנסה (באנגלית: Gideon Mensah; נולד ב-18 ביולי 1998 באקרה שבגאנה) הוא כדורגלן גנאי המשחק בעמדת המגן השמאלי בקבוצת אוקזר: ובנבחרת גאנה.
קריירת מועדונים
מנסה שיחק בליפרינג, קבוצת המילואים של רד בול זלצבורג. לאחר מכן הושאל לשטורם גראץ, לזולטה ורכם ולוויטוריה דה גימארייש.
ב-3 באוגוסט 2021 הושאל למשך עונה אחת לז'ירונדן דה בורדו מליגת העל הצרפתית. ב-13 באוגוסט 2022 חתם לשלוש שנים באוקזר.
קריירה בינלאומית
ב-14 בנובמבר 2019 ערך קודוס את הופעת הבכורה שלו בנבחרת גאנה, בניצחון 2-0 על נבחרת דרום אפריקה במסגרת מוקדמות גביע אפריקה לאומות 2021.
הוא היה חלק מסגל נבחרת גאנה בטורניר גביע אפריקה לאומות 2021, אך לא שיחק בטורניר.
נכלל בסגל נבחרת גאנה לטורניר מונדיאל 2022.
ויליאם פינקני
ויליאם פינקני (באנגלית: William Pinkney; ) היה פוליטיקאי ודיפלומט אמריקאי, שכיהן כתובע הכללי של ארצות הברית בממשלו של הנשיא ג'יימס מדיסון.
ראשית חייו
ויליאם פינקני נולד באנאפוליס שבפרובינציית מרילנד. הבית בו נולד ניצב על גדות נהר סוורן, אל מול מפרץ צ'ספיק. הוא למד בבית הספר המלך ויליאם. בגיל 13 הוא עזב את בית הספר, אך מורו, שהיה מודע לאינטליגנציה של הנער, העניק לו שיעורים פרטיים בביתו.
הוא למד רפואה (תחום שבו הוא לא עסק) ומשפטים, והוסמך כעורך דין עם קבלתו ללשכת עורכי הדין ב-1786. לאחר שעסק בעריכת דין במחוז הרפורד שבמרילנד, הוא השתתף בוועידה החוקתית של מרילנד.
קריירה פוליטית
באפריל 1788 נבחר פינקני כנציג לוועידה המדינתית של מרילנד שאשררה את חוקת ארצות הברית וכך החלה הקריירה הפוליטית שלו. הוא היה חבר בבית הנבחרים של מרילנד בשנים 1788–1792 ושוב ב-1795 ובשנים 1791 ו-1815 עד 1816 הוא היה חבר בית הנבחרים של ארצות הברית. בשנים 1795–1800 כיהן פינקני כראש עיריית אנאפוליס. ב-1801 הוא מונה על ידי הנשיא תומאס ג'פרסון כתובע הכללי למחוז פנסילבניה. בשנים 1805–1806 הוא היה התובע הכללי של מרילנד.
בשנים 1806–1807 שירת פינקני יחד עם ג'יימס מונרו כשגריר-שותף בבריטניה. הנשיא ג'פרסון ביקש מהם לנהל משא ומתן על הפסקת ההטרדות של הספנות האמריקאית, אך בריטניה לא הראתה שום סימנים לשיפור היחסים. הם ניהלו משא ומתן על הסכם מונרו-פינקני, אך בהסכם לא היו סעיפים להפסקת הגיוס הכפוי לצי ובסופו של דבר סירב ג'פרסון לחתום על ההסכם והוא מעולם לא נכנס לתוקף.
ב-1808 שב מונרו לארצות הברית ופינקני היה לשגריר הבכיר במקומו עד 1811. לאחר מכן הוא שב למרילנד, הוא כיהן כחבר הסנאט המדינתי. באותה שנה הוא הצטרף לקבינט של ג'יימס מדיסון כתובע הכללי של ארצות הברית. במלחמת 1812 הוא שירת כקצין בדרגת מייג'ור בצבא ארצות הברית ונפצע בקרב בלדנסבורג במרילנד באוגוסט 1814. לאחר המלחמה הוא שב לבית הנבחרים של ארצות הברית וכיהן בו בשנים 1815–1816. לאחר מכן הוא מונה כשגריר ארצות הברית ברוסיה וכיהן בתפקיד זה עד 1818. במקביל הוא היה חבר במשלחת מיוחדת לממלכת נאפולי.
פינקני ייצג בהצלחה בכמה תיקים חשובים בבית המשפט העליון של ארצות הברית, כולל התיק שהיה ציון דרך "מקולוק נגד מרילנד" משנת 1819, בו אושרה זכותו של הקונגרס להעניק זיכיון לבנק של ארצות הברית. באותה שנה הוא נבחר כסנאטור מטעם מרילנד וכיהן בתפקיד זה עד למותו.
ויליאם פינקני נפטר ב-25 בפברואר 1822 בוושינגטון די. סי. ונטמן בבית הקברות של הקונגרס.
סאמרסלאם (2020)
במקור, האירוע היה אמור להיערך בשידור ישיר באולם TD גארדן שבבוסטון, מסצ'וסטס. אולם, ראש עיריית בוסטון, מרטי וולש, הודיע על הגבלת מפגשים קהילתיים עד ל-7 בספטמבר עקב התפרצות מגפת הקורונה.
שמונה קרבות התנהלו באירוע, כולל אחד שהתקיים במופע המקדים לאירוע. בקרב המרכזי, "השד" בריי וויאט ניצח את ברון סטרומן בקרב ספירות בכל מקום וזכה באליפות האוניברסלית. לאחר הקרב, רומן ריינס ביצע את חזרתו לארגון לאחר חמישה חודשי היעדרות, כשתקף את שני המתאבקים. עוד ברשימת הקרבות, דרו מקינטייר ניצח את רנדי אורטון ושמר על אליפות ה-WWE, מנדי רוז ניצחה את סוניה דוויל בקרב ללא פסילות המפסידה עוזבת את ה-WWE, ואסקה ניצחה את סשה בנקס וזכתה באליפות הנשים של Raw, זאת לאחר שהיא הפסידה לביילי בקרב על אליפות הנשים של סמאקדאון אשר פתח את הערב.
השפעת מגפת הקורונה
מאז חודש מרץ, מגפת הקורונה הכריחה את ארגון ה-WWE להעביר את אירועיו ל-WWE Performance Center באורלנדו, פלורידה למתכונת שבה אין קהל ששילם כרטיס, אף על פי שבשלהי חודש מאי, הארגון החל להשתמש במתאבקיו ובמתאבקי הפיתוח שלו כקהל, ולאחר מכן הורחב לחברים וקרובי משפחה של המתאבקים באמצע חודש יוני. האירוע, בדומה לאירוע ה-NXT TakeOver XXX, שנערך יום קודם לכן, היו אמורים להיערך בשידור ישיר באולם TD גארדן שבבוסטון, מסצ'וסטס. לעומת זאת, ראש עיריית בוסטון, מרטי וולש, הודיע על הגבלת מפגשים קהילתיים עד ל-7 בספטמבר עקב התפרצות המגפה.
וילק טכנולוגיות
וילק טכנולוגיות בע"מ, שעד נובמבר 2021 נקראה ביומילק בע"מ, היא חברה ציבורית ישראלית העוסקת בפיתוח חלב מתורבת - חלב בקר וחלב אם המיוצר בתנאי מעבדה על בסיס דגימה שהופקה במקור מבעל חיים. מנכ"ל החברה הוא תומר אייזן והמדענית הראשית היא פרופ' נורית ארגוב-ארגמן.
סאמרסלאם (2020)
השפעת מגפת הקורונה
ב-17 באוגוסט, מטעמי מחשבה על השלכות מגפת הקורונה בעתיד, ה-WWE הודיע שכל תכניו ואירועי השלם וצפה העתידיים שלו יתקיימו באמוויי סנטר, אולם גדול יותר גם באורלנדו החל מ-21 באוגוסט בפרק של התוכנית סמאקדאון. יתרה מכך, הארגון השיק לראשונה את חווית הצפייה לקהל המוכרת יותר בשם ThunderDome, שעושה שימוש ברחפנים, לייזרים ופירוטכניקה. קרוב לאלף מסכי LED הותקנו באולם על מנת לאפשר לקהל הצופים של ה-WWE להיות נוכח באופן וירטואלי באירועיו בחינם ולהיראות יישובים בשורות מסודרות על מסכי ה-LED. כמו כן, הארגון עשה שימוש בקריאות מדומות של קהל במטרה ליצור אווירה.
וילק טכנולוגיות
היסטוריה
עד לשנת 2020 עסקה החברה, שנקראה פנטזי נטוורק בע"מ, בהשקעות בתחומים שונים. באוקטובר 2020 התקשרה החברה בהסכם מיזוג עם חברת ביומילק טכנולוגיות בע"מ העוסקת בפיתוח חלב מתורבת, ותחום זה הפך לתחום פעילותה העיקרי, תוך שהיא נפרדת מתחומי פעילותה הקודמים. ב-2 במרץ 2021 שינתה החברה את שמה ל"ביומילק בע"מ", וב-11 בנובמבר 2021 שינתה החברה את שמה לשמה הנוכחי, "וילק טכנולוגיות בע"מ".
החברה עוסקת במחקר ופיתוח של טכנולוגיה לייצור חלב מתורבת, על בסיס קניין רוחני שהוא תולדה של מסחור מחקר שנערך בפקולטה לחקלאות של האוניברסיטה העברית על ידי ד"ר נורית ארגוב-ארגמן וקניין רוחני שפותח בחברה. לשם כך התקשר החברה בהסכם עם יישום - החברה לפיתוח המחקר של האוניברסיטה העברית בירושלים. החברה חותרת להגיע לייצור של חלב הדומה בהרכבו לחלב מסחרי ממקור של בקר או צאן. בנוסף עוסקת החברה בפיתוח חלב אם מתורבת ובפיתוח הליך לייצור אוליגוסכרידים.
סאמרסלאם (2020)
עלילות
האירוע כלל קרבות שנבעו מעלילות מתוסרטות גם מ-Raw וגם מסמאקדאון.
ב-27 ביולי בפרק של התוכנית Raw, רנדי אורטון הגיע לזירה ודיבר על הישגיו הרבים לפני שהכריז על רצונו לזכות באליפות ה-WWE פעם נוספת. כתוצאה מכך, הוא איתגר את דרו מקינטייר לקרב על תוארו באירוע סאמרסלאם. מאוחר יותר באותו הערב, מקינטייר נענה לאתגר של אורטון בחיוב ולאחר מכן ניצח את דולף זיגלר במסגרת קרב חוקי אקסטרים שלא היה על תוארו אשר שימש כקרב חוזר מהאירוע The Horror Show at Extreme Rules. לאחר הקרב, אורטון תקף את מקינטייר בעזרת מהלך ה-RKO.
לאחר שאלוף ארצות הברית, אפולו קרוז, סירב להצעתו של MVP להצטרף לקבוצתו אשר הוכרה לאחר מכן בשם The Hurt Business, השניים התמודדו אחד מול השני בקרב שאינו היה על התואר ב-29 ביוני בפרק של התוכנית Raw, שבו MVP יצא עם ידו על העליונה. לאחר הקרב, קרוז הותקף באכזריות על ידי חברו לקבוצה של MVP, בובי לאשלי. שבוע לאחר מכן, MVP חשף חגורת אליפות ארצות הברית חדשה והצהיר שהוא יתמודד מול קרוז על התואר באירוע The Horror Show at Extreme Rules. לעומת זאת, באירוע קרוז לא היה כשיר לתחרות לאחר שכשל בבדיקה, שהתקיימה לפני הקרב, זאת הודות לתקיפה של לאשלי. MVP הכתיר את עצמו כמנצח כתוצאה מפסילה ואף הכתיר את עצמו כאלוף ארצות הברית החדש באופן בלתי מוכר. קרוז, ביחד עם חגורת אליפות הישנה, הופיע ב-3 באוגוסט בפרק של התוכנית Raw, שבה הוא הגן על תוארו בהצלחה מול MVP. לאחר הקרב, קרוז אמר שהוא יעניק את חגורת האליפות הישנה לילדיו, בעוד שאת חגורת האליפות החדשה שאותה MVP הציג, הוא ישמור. לעומת זאת, MVP דרש קרב חוזר על התואר באירוע סאמרסלאם; אתגר שאליו קרוז נענה בחיוב. ב-17 באוגוסט בפרק של התוכנית, קרוז ניצח את חבר קבוצת The Hurt Business, שלטון בנג'מין, וכתוצאה מהתניית קרב שנקבעה מראש, ניצחונו גרם לכך שבנג'מין ולאשלי יורחקו מהזירה במהלך קרב האליפות בינו לבין MVP באירוע סאמרסלאם. קרב זה לבסוף הוקדם למופע המקדים לאירוע.
ב-20 ביולי בפרק של התוכנית Raw, אנדרדה ואנג'ל גרזה הפסידו לאלופי הזוגות של Raw, הסטריט פרופיטס (אנג'לו דוקינס ומונטז פורד). שבוע לאחר מכן, אנדרדה וגרזה ניצחו בקרב זוגות משולש את ה-Viking Raiders (אריק ואיבר) ואת סדריק אלכסנדר וריקושט בקרב אשר קבע את זהות הטוענים לכתר לאליפות הזוגות של Raw. בעקבות ניצחונם של השניים, קרב בין אנדרדה וגרזה לאלופי הזוגות, הסטריט פרופיטס, נקבע לאירוע סאמרסלאם.
לאחר שבועות שבהם סת' רולינס עינה והתגרה בריי מיסטריו, השניים נפגשו באירוע The Horror Show at Extreme Rules לקרב עין תחת עין, שעל המנצח היה להוציא את עינו של היריב, ובו רולינס ניצח. בנו של מיסטריו, דומיניק, הופיע ב-27 ביולי בפרק של התוכנית Raw כדי להתעמת עם רולינס והחסיד שלו, מרפי על מעשיו של רולינס. אף על פי שדומיניק תקף את רולינס ומרפי, הם השיגו את השליטה עליו עד שאליסטר בלאק הגיע כדי להיחלץ לעזרתו ולאזן את מאזן הכוחות. לעומת זאת, התגרה ביניהם הסתיימה בכך שמרפי פצע את עינו של בלאק על ידי כך שהוא השתמש בפינת מדרגות הזירה. שבוע לאחר מכן, דומיניק איתגר את רולינס לקרב באירוע סאמרסלאם. מאוחר יותר, לאחר שרולינס ומרפי התגרו בשדרן, טום פיליפס (שהוביל לכך שהגן עליו עמיתו לצוות השידור, סמואה ג'ו), הם הותקפו על ידי דומיניק שהכה בהם בעזרת מקל במבוק. רולינס הזועם החליט להסכים לאתגר של דומיניק. במהלך חתימת החוזה בין השניים שבוע לאחר מכן, שבנוסף אליו דומיניק חתם על החוזה להפיכתו למתאבק מן השורה בארגון ה-WWE, רולינס הודיע שדומיניק יוכל להשתמש באיזה נשק שרק ירצה בקרב ביניהם. לאחר שרולינס גבר על הומברטו קאריו, רולינס ומרפי תקפו את דומיניק בעזרת יותר משלושים מכות של מקל במבוק. ב-16 באוגוסט, נודע שהתניית הקרב בין השניים תהיה קרב רחוב.
באירוע The Horror Show at Extreme Rules, הקרב על אליפות הנשים של Raw בין סשה בנקס לאלופה שהגנה על התואר, אסקה, הסתיים באופן שנוי במחלוקת, כשאסקה ניסתה לירוק את התרסיס הירוק בפניה של בנקס, לעומת זאת, בנקס התחמקה מכך והתרסיס פגע בפניו של השופט שעמד מאחורי בנקס. בזמן שאסקה ניסתה לבצע על בנקס את מהלך ההכנעה שלה, האסקה לוק, ביילי תקפה את אסקה בעזרת חגורת אליפות זוגות הנשים של ה-WWE. לאחר מכן, ביילי הפשיטה את השופט מחולצת השיפוט שלו, לבשה אותו עליה וביצעה את הספירה לשלוש אשר "נתנה" לבנקס את הניצחון. לעומת זאת, ה-WWE קבע שהקרב הסתיים ללא הכרעה ואינו מכיר בבנקס כאלופה. כמשתמע מכך, תוצאת הקרב השאירה את חגורת אליפות הנשים של Raw בידי אסקה, למרות החזקתה של בנקס בתואר. לילה לאחר מכן בפרק של התוכנית Raw, מנהלת המותג הראשית של ה-WWE, סטפני מקמהן, הופיעה על גבי המקרן והודיעה לבנקס שהיא לא ניצחה באירוע חוקי אקסטרים, וגם לא אסקה. לכן, היא בישרה על קיומו של קרב חוזר על התואר בין השתיים בשבוע לאחר מכן, שבו המנצחת תיקבע כתוצאה מהצמדה, הכנעה, פסילה או ספירת חוץ. בקרב זה, ביילי תקפה את שותפתה של אסקה, קיירי סיין, מאחורי הקלעים. תקיפה זו הסיחה את דעתה של אסקה, שהגיעה כדי להיחלץ לעזרת סיין וכתוצאה מכך היא הפסידה כתוצאה מספירת חוץ, מה שהוביל לניצחונה של בנקס בקרב ולזכייתה בפעם החמישית באליפות הנשים של Raw. ב-3 באוגוסט בתוכנית, אסקה דרשה קרב חוזר על התואר, לעומת זאת, בנקס הצהירה שהיא תיאלץ לנצח את חברתה, ביילי, על מנת לקבל הזדמנות נוספת להתמודד מולה על התואר באירוע סאמרסלאם. בקרב בינה לבין ביילי, אסקה צלחה במשימתה, ניצחה את ביילי וכתוצאה מכך קיבלה את הקרב המיוחל. ב-7 באוגוסט בפרק של התוכנית סמאקדאון, מכיוון שלא הייתה טוענת לכתר לאליפות של ביילי באירוע סאמרסלאם, סטפני מקמהן הכריזה על קיומו של קרב באטל רויאל בין שלושת המותגים (Raw, סמאקדאון ו-NXT) אשר יתקיים בשבוע לאחר מכן, ובו המנצחת היא זו שתתמודד מול ביילי על אליפות הנשים של סמאקדאון באירוע סאמרסלאם. המשתתפת המפתיעה בקרב, אסקה, ניצחה בקרב הבאטל רויאל, מה שגרם לכך שהיא תתמודד גם מול סשה בנקס וגם מול ביילי בקרבות יחידים על אליפות היחידים שבהן הן מחזיקות. ב-21 באוגוסט בפרק של התוכנית סמאקדאון, בנקס וביילי התמודדו מול נעמי בקרבות יחידים במסגרת אתגר "נצח את השעון" אשר קבע מי מביניהן תגן ראשונה על האליפות שלה מול אסקה. מכיוון שבנקס ניצחה את נעמי ונעמי גברה על ביילי, נקבע שביילי תגן על אליפות הנשים של סמאקדאון קודם לכן.
באירוע כסף בבנק, ברון סטרומן הגן בהצלחה על האליפות האוניברסלית נגד בריי וויאט, שהתאבק בתור דמות ה-Firefly Fun House שלו. וויאט חזר ב-19 ביוני בתוכנית סמאקדאון במהלך קטע של הפינה שלו, Firefly Fun House, ונקטע על ידי סטרומן, שטען שלוויאט ניתנה ההזדמנות להתחרות על התואר, אך הוא כשל בהזדמנות זו. מנגד, וויאט ציין שהיריבות ביניהם רק החלה, כשלפתע הוא הופיע בדמות הישנה שלו כמנהיג משפחת וויאט. האחרון הודיע שהוא יצטרך לקחת צעד אחורה כדי להתקדם ואף טען שמאחר שהוא זה שיצר את סטרומן, הוא זה שיצטרך להשמיד אותו. שבוע לאחר מכן, סטרומן סיפר איך הוא הצטרף למשפחת וויאט ועל חייו ביחד איתם במתחם. לאחר מכן, סטרומן איתגר את וויאט לחזור לבִּיצָה ולהיאבק נגדו. כתוצאה מכך, קרב שאינו על התואר נקבע בין השניים לאירוע חוקי אקסטרים. בקרב זה ביניהם, וויאט שהתאבק בתור דמות ה-Eater of Worlds שלו, ניצח את סטרומן ואף גרם להיעלמותו של סטרומן בבִּיצָה. כשוויאט יצא מן המים, דמות האלטר אגו של וויאט, "השד". בפרק העוקב של התוכנית סמאקדאון, וויאט הודיע שדמות ה-Eater of Worlds חוותה מספיק וכעת דמות "השד" שלו שוחררה. שבוע לאחר מכן בתוכנית, וויאט, טען שסטרומן עדיין תקוע בתוך הבִּצָּה, הזהיר את סטרומן ואמר ש"השד" רוצה את האליפות האוניברסלית ואף אחד לא יהיה בטוח עד שהוא ישים את ידו על תואר זה. מאוחר יותר באותה התוכנית, "השד" הופיע, כשהוא תקף את שותפתו של סטרומן לקרבות הזוגות במסגרת העונה הראשונה של התוכנית האינטרנטית, Mixed Match Challenge, אלכסה בליס לאחר שביצע עליה את מהלך המנדיבל קלאו. ב-7 באוגוסט בפרק של התוכנית סמאקדאון, "השד" ניסה לתקוף את בליס פעם נוספת, מנגד, בליס גילתה חיבה כלפיו, מה שגרם לוויאט ליסוג לאחור. לאחר מכן, סטרומן הופיע על המרקע, כשהצהיר שאין לו שום סימפתיה כלפי בליס, וקרב הבִּצָּה ביניהם הפך אותו למפלצת. אז, סטרומן הסכים לאתגר של "השד" לקרב ביניהם על האליפות האוניברסלית באירוע סאמרסלאם. שבוע לאחר מכן, סטרומן, שהופיע עתה קירח, תקף את בליס. ב-22 באוגוסט במהלך פרק של התוכנית Talking Smack, נודע שהתניית הקרב בין השניים תהיה קרב ספירות בכל מקום.
מופע מקדים
המופע המקדים הכיל קרב אחד בודד, ובו אפולו קרוז הגן על אליפות ארצות הברית נגד MVP כאשר בובי לאשלי ושלטון בנג'מין הורחקו מהזירה. בסיום, קרוז ביצע על MVP את מהלך הפאוורבומב כדי לנצח בקרב ולהגן על התואר בהצלחה. לאחר הקרב, לאשלי ובנג'מין הגיעו על מנת לתקוף את קרוז, לעומת זאת, קרוז הצליח לברוח מהם.
קרבות מקדימים
האירוע עצמו נפתח בקרב שבו ביילי (שלוותה לקרב על ידי סשה בנקס) הגנה על אליפות הנשים של סמאקדאון נגד אסקה. בסיום, אסקה ניסתה לתקוף את ביילי בזמן שהאחרונה הטלטלה על חבלי הזירה, לעומת זאת, ביילי חמקה מכך ובאופן בלתי מכוון פגעה בבנקס שעמדה על דופן הזירה החיצוני. ביילי ניצלה זאת לטובתה כדי להצמיד את אסקה לניצחון, שהקנה לה הגנה מוצלחת על התואר. לאחר הקרב, בנקס וביילי תקפו את אסקה.
בקטע מאחורי הקלעים, דומיניק מיסטריו הודיע שהוא ייאבק עבור משפחתו, בזמן שאביו, ריי מיסטריו, ואימו, אנג'י, איחלו לו בהצלחה.
אז, הסטריט פרופיטס (אנג'לו דוקינס ומונטז פורד) הגנו על אליפות הזוגות של Raw נגד אנדרדה ואנג'ל גרזה (שלוו לקרב על ידי זלינה וגה). סיום הקרב התנהל כך שזלינה וגה עמדה על דופן הזירה על מנת להסיח את דעתו של השופט. גרזה ביצע על דוקינס את מהלך הסופרקיק וכתוצאה ממהלך זה הוא פגע בוגה, שנפלה מדופן הזירה על הרצפה. לאחר מכן, דוקינס ביצע על גרזה את מהלך הפאוורבומב ואז פורד המשיך וביצע את מהלך הפרוג ספלאש כדי להצמיד אותו לניצחון, שהקנה לו ולדוקינס הגנה מוצלחת על חגורות האלופות.
בקרב שבא לאחר מכן, מנדי רוז התמודדה מול סוניה דוויל בקרב ללא פסילות שבו על המפסידה היה על לעזוב את ה-WWE. במהלך החצי הראשון של הקרב, השתיים נאבקו האחת בשנייה באזור הקרוב לזירה, כשלאחר מכן דוויל תקפה את רוז בעזרת כיסא ואז הטיחה את ראשה בשולחן השדרנים. בסיום, רוז ביצעה על רוז ארבע פעמים רצופות את מהלך ה-Running Knee כדי לנצח בקרב. דוויל נאלצה לעזוב את הארגון כתוצאה מהשלכות הקרב. לאחר הקרב, אוטיס הגיע כדי לחגוג עם רוז.
בקרב הרביעי, סת' רולינס (שלווה לקרב על ידי מרפי) התמודד מול דומיניק מיסטריו (שלווה לקרב על ידי אביו, ריי מיסטריו) בקרב רחוב. קרב זה היה קרב הבכורה של דומיניק כמתאבק הארגון. בסיום, רולינס ביצע על דומיניק את מהלך הסיום שלו, הסטומפ, כדי לנצח בקרב.
לאחר מכן, סשה בנקס (שלוותה לקרב על ידי ביילי) הגנה על אליפות הנשים של Raw נגד אסקה. סיום הקרב התנהל בצורה דומה למה שקרה קודם לכן בקרב על אליפות הנשים של סמאקדאון, כשהפעם התפקידים של בנקס וביילי היו הפוכים. לעומת זאת, הפעם אסקה תקפה את ביילי, אך כשבנקס ניסתה להצמיד את אסקה, האחרונה הפכה זאת למהלך ההכנעה שלה, האסקה לוק, וכתוצאה מכך בנקס נכנעה. בעקבות הניצחון, אסקה זכתה באליפות הנשים של Raw בפעם השנייה בקריירה שלה.
בקרב הלפני אחרון, דרו מקינטייר הגן על אליפות ה-WWE נגד רנדי אורטון. בסיום, אורטון ניסה לבצע על מקינטייר את מהלך הפאנט, לעומת זאת, מקינטייר חמק מכך וביצע במקום את מהלך הפאוורבומב. כשמקינטייר ניסה לבצע עליו את מהלך הסיום שלו, ה-Claymore Kick, אורטון נטרל זאת. מנגד, מקינטייר ביצע הצמדה מפתיעה על גבו של אורטון אשר הספיקה לו כדי להשיג את הניצחון בקרב, שהקנה לו הגנה מוצלחת על התואר.
הקרב המרכזי
בקרב המרכזי, ברון סטרומן הגן על האליפות האוניברסלית נגד "השד" בריי וויאט בקרב ספירות בכל במקום. במהלך הקרב, השניים נאבקו האחד בשני באזור רמפת הכניסה לאולם וברחבי עמדת ההמתנה לכניסה. בסיום, סטרומן השתמש בסכין יפנית כדי לחתוך את הבד שכיסה את הזירה על מנת לחשוף את ציפוי הרצפה מעץ. "השד" בלם התקפה מצד סטרומן וביצע עליו פעמיים את מהלך "האחות אביגיל" על רצפת העץ החשופה כדי לנצח בקרב ולזכות בתואר בפעם השנייה בקריירה שלו. לאחר הקרב, רומן ריינס הופיע לראשונה מזה חמישה חודשים ותקף את "השד" בעזרת מהלך הספיר. לאחר מכן, ריינס ביצע את אותו המהלך על סטרומן, שהיה נמצא מחוץ לזירה ואז הטיח בו סדרת מהלומות בעזרת כיסא. ריינס נכנס לזירה וביצע פעם נוספת על "השד" את מהלך הספיר ולאחר מכן הניף בידו את חגורת האליפות האוניברסלית.
Raw
לילה לאחר מכן בתוכנית Raw, אלוף ה-WWE, דרו מקינטייר, שמח לאיד על כך שהוא ניצח את "המתאבק הטוב ביותר בכל הזמנים" בעזרת מהלך היאבקות בסיסי, ואף הצהיר שהוא ידע שרנדי אורטון יבקש ממנו קרב חוזר. בזמן שמקינטייר ביצע את חזרתו אל מאחורי הקלעים, אורטון תקף את מקינטייר מאחור ולאחר מכן ביצע עליו פעמיים את מהלך הפאנט. מאוחר יותר, מקינטייר תקף את אורטון במהלך הקרב של האחרון מול קית' לי, שביצע את הבכורה שלו בתוכנית, במה שהסתיים בתגרה ביניהם, כשאורטון ביצע את מהלך הפאנט על מקינטייר בפעם השלישית. סדרת המהלכים הזאת השביתה את מקינטייר למשך השבועיים הבאים. ב-31 באוגוסט בתוכנית, אורטון קיבל הזדמנות נוספת להתמודד על התואר מול מקינטייר באירוע התנגשות של אלופים.
סשה בנקס אתגרה את אסקה לקרב חוזר על אליפות הנשים של Raw, הפעם במסגרת קרב חוטבי עצים (שבו מתאבקות הארגון הקיפו את הזירה). לעומת זאת, בנקס כשלה בניסיונה להשיב אליה את התואר, במה שלמעשה סיים את הפיוד בין השתיים.
דומיניק מיסטריו הצטוות לשורות אביו, ריי מיסטריו, לקרב זוגות מול סת' רולינס ומרפי, כאשר הקרב הסתיים בספילה לאחר שחברי קבוצת Retribution תקפו את משפחת מיסטריו. קרב חוזר בין הצמדים נקבע לאירוע פייבאק.
עוד באותה התוכנית העוקבת, נקבע שאלוף ארצות הברית, אפולו קרוז, יגן על תוארו נגד חבר קבוצת The Hurt Business, בובי לאשלי, באירוע פייבאק. לפני קיום הקרב, השניים התמודדו אחד מול השני בתחרות הורדת ידיים, שמי שהנחה אותה היה חבר היכל התהילה, מארק הנרי. תחרות זו הסתיימה בניצחונו של קרוז.
סמאקדאון
לילה לאחר סאמרסלאם, דווח ש"השד" יגן על התואר נגד סטרומן וריינס בקרב ללא חוקים משולש אשר ייערך באירוע פייבאק. בתוכנית סמאקדאון באותו השבוע, ריינס התחבר לשורות המנג'ר, פול היימן.
ג'ורג' סימפסון
סר ג'ורג' קלארק סימפסון (באנגלית: Sir George Clarke Simpson; 2 בספטמבר 1878 – 1 בינואר 1965) היה מטאורולוג בריטי.
חייו
ג'ורג' קלארק סימפסון נולד בדרבי, אנגליה. אחרי לימודים בדרבי ובמנצ'סטר, הגיע לאוניברסיטת גטינגן שבגרמניה, שם סיים את הכשרתו.
בשנת 1902 ביקר בלפלנד לחקור חשמל אטמוספירי. בשנת 1905 היה לראשון שהרצה בנושא מטאורולוגיה באוניברסיטה בריטית, כשהתמנה למרצה באוניברסיטת מנצ'סטר. ב-1960 הצטרף לשירות המטאורולוגי ההודי כמטאורולוג אימפריאלי במטה השירות בשימלה, ופיקח על רבות מן התחנות המטראורולוגיות בהודו ובבורמה. ב-1910 יצא בתפקיד מטאורולוג עם משלחת טרה נובה של רוברט פלקון סקוט אל הקוטב הדרומי והקים את אחת מתחנות חיזוי מזג האוויר הראשונות ביבשת אנטארקטיקה, שם ניהל ניסויי בלונים לבחינת האטמוספירה ולקביעת הדרכים שבהן משפיע הגובה על הטמפרטורה. סימפסון רשם את תחזיות הטמפרטורה והרוח במחנה הבסיס בכף אוונס. כמו כן פיקד על תחנה זו במשך חודשים אחדים, כאשר סקוט וחבורתו יצאו למסע אל הקוטב הדרומי בנובמבר 1911.
בשובו מאנטארקטיקה אחרי מותו של סקוט ב-1912, חזר סימפסון לשימלה כדי להצטרף מחדש אל שירותי המטאורולוגיה של הודו, שמשרדם הראשי שכן בכלכותה ומשרד הסניף בשימלה. בתקופת שהותו בשימלה, חי ג'ורג' סימפסון ב"Khud Cottage", המוכר כיום גם כ"מאדאן קונג'". כאן, בקוטג' זה, ערך סימפסון את הרשימות שכתב במסעו באנטארקטיקה.
הקוטג' שייך כיום לראג'יב מאדאן ונמצא בבעלות משפחתו מאז 1939. בתקופת מלחמת העולם השנייה התגורר בו מושל בורמה, בתקופה שבורמה הייתה תחת כיבוש יפן.
כשפרצה מלחמת העולם הראשונה ב-1914, גויסו קצינים רבים מן המחלקה המטאורולוגית ההודית לשירות צבאי. ממרץ עד מאי 1916, נדרש סימפסון לבצע שירות צבאי כיועץ המטאורולוגי לכוח המשלחת הבריטי במסופוטמיה, שכיום היא חלק מדרום עיראק. מאוחר יותר, נקרא לשרת כעוזר המזכיר למועצת החימוש ונאלץ לעזוב שוב את שימלה.
בשנת 1920 התמנה למנהל המשרד המטאורולוגי בלונדון ותקופת שירותו שם הייתה הארוכה ביותר, עד לפרישתו בשנת 1938. בתקופת כהונתו שם כמנהל, עסק בעבודת מחקר בתחומים של חשמל אטמוספירי, יוניזציה, רדיואקטיביות וקרינה סולארית. הוא בחן את גורמי הברק וב-1926 יצר את סולם סימפסון לעוצמת הרוח, תיקון לסולם בופורט לעוצמת הרוח, שהוא הסולם הסטנדרטי המקובל כיום בעולם ועודנו נקרא "סולם בופורט למדידת עוצמת הרוח".
כשהחלה מלחמת העולם השנייה ב-1939, נקרא ד"ר סימפסון לחזור מפרישתו לשירות פעיל והתבקש לקבל עליו את תפקיד האחראי על מצפה קיו. שם המשיך את עבודת המחקר שלו על המבנה החשמלי של סערות רעמים עד 1947.
סר ג'ורג' מת ב-1965 בגיל 87.
משפחתו
סימפסון נשא לאישה את דורותי ג'יין סטיבן ב-23 בספטמבר 1914. נולדו להם ארבעה ילדים: סקוט סימפסון (1981-1915), פרופסור לגאולוגיה באוניברסיטת אקזטר; ארתור סימפסון (מדען בריטי שהתמחה בחקר צמחים ובעלי חיים ימיים); אוליבר סימפסון וג'ין סימפסון.
בשנים 1940–1942 כיהן סימפסון כנשיא האגודה הבריטית למטאורולוגיה.
הנצחה
פסגת סימפסון בהרי סקוט בארץ אנדרבי שבאנטארקטיקה, נקראה בשנת 1930 על ידי דאגלס מוסון, על שמו של ג'ורג' סימפסון.
שירלי טמפל, המפלצת הצעירה והקדושה ביותר של הקולנוע בזמנה
שירלי טמפל, המפלצת הצעירה והקדושה ביותר של הקולנוע בזמנה או שירלי טמפל, המפלצת הצעירה והקדושה ביותר של הקולנוע בן זמננו או ספינקס ברצלונה הוא ציור גואש, פסטל וקולאז' על קרטון. של הצייר הסוריאליסטי הספרדי סלבדור דאלי. היצירה צוירה בשנת 1939 ומוצגת במוזיאון בוימאנס ואן בונינגן ברוטרדם שבהולנד.
היצירה הוצגה לראשונה בתערוכה שנערכה בגלריית ג'וליין לוי בעיר ניו יורק, בין ה-21 במרץ ל-18 באפריל 1939.
היצירה היא קולאז' בה תמונת ראשה של השחקנית האמריקאית שירלי טמפל הלקוחה מכתבה עיתונאית, מוצבת על גוף לביאה אדום לה שדיים גלויים וציפורניים לבנות. מעל צילום ראשה של שירלי טמפל מופיע עטלף ערפד, ולרגליה גולגולת ועצמות שלד (שרידים מטרף שתפסה). מתחת לדמות האריה מופיע הכיתוב: "שירלי, עתה גם בצבע".
היצירה מהווה ביקורת על ניצולה של הילדה על ידי תעשיית הסרטים האמריקאית, והסקסואליזציה שלה.
We'll Meet Again
We'll Meet Again הוא שיר בריטי משנת 1939, בביצועה של הזמרת ורה לין, שהפך לאחד מסמלי מלחמת העולם השנייה בבריטניה. מילות השיר נכתבו על ידי יואי צ'ארלס (Hughie Charles) והולחנו על ידי רוס פרקר (Ross Parker).
ב-1943 הופק סרט קולנוע מוזיקלי באותו שם בכיכובה של ורה לין.
ב-1982 היה שם השיר גם לשמה של סדרת דרמה טלוויזיונית בהפקת ה-BBC, בכיכובה של סוזנה יורק, המתרחשת על רקע מלחמת העולם השנייה.
בשנת 2009 יצא לאור תקליטור אוסף של שירי ורה לין, אשר נקרא על שם השיר. התקליטור הגיע למקום הראשון במצעד המכירות בבריטניה.
רכס טרנסטייל
רכס טרנסטייל או מצוק טרנסטייל (באנגלית: Turnstile Ridge; מילולית "רכס מחסום כניסה מסתובב") הוא רכס הרים בקצהו הצפוני של רכס בריטניה באנטארקטיקה.
אורכו של הרכס 17 קילומטרים, והוא מצוי 6 קילומטרים צפונית לנונאטאק וסטהייבן.
מקור השם
שמו של הרכס ניתן לו על ידי משלחת קרחון דרווין, שהייתה חלק מהמשלחת הטראנס-אנטארקטית של חבר העמים הבריטי, בשנת 1957.
הרכס נקרא בשם זה מאחר שהשלג שהועף ברוחות העזות הזכיר למשלחת מחסום כניסה מסתובב.
הארי האפט
הארי האפט (הידוע גם בשם הרשל האפט נולד; הרצקו או הרצקה האפט; 28 ביולי 1925 – 3 בנובמבר 2007) היה ניצול אושוויץ, שם התאגרף עם אסירים אחרים כדי לשרוד. לאחר המלחמה התאגרף באופן מקצועי בגרמניה ובארצות הברית בשנים 1948–1949.
ביוגרפיה
האפט נולד בבלחטוב שבפולין ב-28 ביולי 1925. אביו נפטר כשהיה בן שלוש. הוא היה עד לפלישה ולכיבוש גרמניה של פולין בשנת 1939. תחת הכיבוש הנאצי עסק בהברחות.
גירוש לאושוויץ וקרבות האיגרוף
בשנת 1942, נאסר האפט במספר מחנות ריכוז, שם הוכה והורעב. בגלל קומתו הפיזית החזקה, אימן אותו באיגרוף איש אס אס, והכריח אותו להתחרות בקרבות עד מוות. בשלב מסוים הוכשר לקרבות שערכו הגרמנים לשם שעשועם. קרבות אלה נערכו עד הנוקאאוט, שמהם נלקח המפסיד אל מותו. הקרבות התנהלו במחנה הריכוז יאבוז'נו, ששכן במכרה פחם מצפון למחנה הריכוז וההשמדה אושוויץ. יריבו הראשון היה מוזלמן. האפט הבין שהנאצים רוצים נוקאאוטים רבים אך איטיים. הם ביקשו ליהנות קצת מתבוסתו של הקורבן. והוא למד לציית ולשעשע אותם כדי לשרוד. בעקבות הקרבות תנאיו שופרו וקצין האס אס שאימן אותו נתן לו ולבני משפחתו הגנה. שומרי המחנה כינו את האפט "החיה היהודית". הוא התמודד מול יהודי שהיה "אלוף צרפת לשעבר". האפט ניצח בקרב.
האפט נלחם שם בסך הכל ב-76 קרבות. כשמחנה הריכוז יאבוז'נו פורק בגלל התקדמות הצבא האדום הסובייטי, אלפי אסירים ששרדו נשלחו מערבה בצעדות המוות לגרמניה. האפט הצליח להימלט מצעדה אחת כזו באפריל 1945. בריצה הוא הרג חייל גרמני שהתרחץ. הוא לבש את מדיו וברח. בשבועות שנותרו עד סוף המלחמה עבר מכפר לכפר. בשלב מסוים הוא הרג שני קשישים שהחזיקו אותו בחווה שלהם מכיוון שהוא חשש שיגלו שהוא לא חייל גרמני ויסגירו אותו לרשויות.